عارف عبد المتین

عارف عبد المتین (پیدائش: یکم مارچ، 1923ء - وفات: 30 جنوری، 2001ء) پاکستان سے تعلق رکھنے والے اردو اور پنجابی زبان کے ممتاز شاعر اور نقاد تھے۔

 حالات زندگی 
عارف عبد المتین یکم مارچ، 1923ء کو کوچہ وکیلاں، امرتسر، برطانوی ہندوستان میں خواجہ عبد الحمید کے گھر پیدا ہوئےحمید اللہ ہاشمی، مختصر تاریخ زبان و ادب پنجابی، ادارہ فروغ قومی زبان پاکستان، 2018ء، ص 290ڈاکٹر محمد منیر احمد سلیچ، وفیات نعت گویان پاکستان، نعت ریسرچ سینٹر کراچی، اگست 2015ء، ص 72عارف عبد المتین، بائیو ببلوگرافی ڈاٹ کام، پاکستانعقیل عباس جعفری، پاکستان کرونیکل، ورثہ پبلی کیشنز، کراچی، 2010ء، ص 360۔ امرتسر سے ابتدائی تعلیم حاصل کرنے کے بعد وہ لاہور آ گئے۔ قیام پاکستان کے بعد انھوں نے کئی ادبی جریدوں کی ادارت کی جن میں ادب لطیف، سویرا، جاوید، اوراق اور ماحول کے نام شامل ہیں۔ 1970ء میں انھوں نے جامعہ پنجاب سے ایم اے کا امتحان پاس کیا، جس کے بعد وہ گورنمنٹ ایم اے او کالج لاہور میں اسلامیات کے لیکچرار مقرر ہوئے اور پھر تمام عمر تدریس کے پیشے سے وابستہ رہے۔

 ادبی خدمات 
عارف عبد المتین کا شمار اردو اور پنجابی کے اہم جدید شعرا میں ہوتا ہے۔ اس کے علاوہ وہ ایک نقاد کے طور پر بھی جانے جاتے ہیں۔ ان کی شاعری کے مجموعے دیدہ و دل، آتشِ سیال، موج در موج،صلیبِ غم، اکلاپے دا مسافر، سفر کی عطا، دریچے اور صحرا  اور امبر تیری تھاں  کے نام سے اشاعت پزیر ہوئے۔ جبکہ ان کے تنقیدی مضامین کے مجموعے امکانات  اور پرکھ پڑچول  بھی پڑھنے والوں نے بہت پسند کیے۔ پرکھ پڑچول  پر انھیں پاکستان رائٹرز گلڈ کا انعام بھی ملا۔

 تصانیف 
 شاعری 
 خشبو دا سفر
 دھوپ کی چادر
 حرف دعا
 موج در موج
 آتشِ سیال
 دریچے اور صحرا
 صلیب غم
 دیدہ دل
 بے مثال (نعتیہ مجموعہ، 1985ء)
 امبر تیری تھاں (پنجابی نعتیہ مجموعہ، 1990ء)
 اکلاپے دا مسافر (پنجابی شاعری)

 تنقید 
 امکانات
 پرکھ پڑچول

 نمونۂ کلام 

<div style='text-align: center;'>
غزل

<div style='text-align: center;'>
غزل

 اعزازات 
عارف عبد المتین کو ان کی ادبی خدمات کے صلہ میں حکومت پاکستان کی جانب سے 1992ء میں صدارتی اعزاز برائے حسن کارکردگی دیا گیا۔حمید اللہ ہاشمی، مختصر تاریخ زبان و ادب پنجابی، ادارہ فروغ قومی زبان پاکستان، 2018ء، ص 292

 وفات 
عارف عبد المتین 30 جنوری، 2001ء کو ریاستہائے متحدہ امریکا میں وفات پا گئے۔ وہ لاہور میں میانی صاحب کے قبرستان میں سپردِ خاک ہوئے۔

 حوالہ جات 

زمرہ:1923ء کی پیدائشیں
زمرہ:2001ء کی وفیات
زمرہ:اردو ادبی ناقد
زمرہ:اردو تنقید نگار
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:پاکستانی مسلم شخصیات
زمرہ:پنجابی زبان کے شعرا
زمرہ:لاہور کے شعرا
زمرہ:تمغائے حسن کارکردگی وصول کنندگان
زمرہ:فضلا جامعہ پنجاب